Publication: Magyar Közlöny
Issue: MK-1999-54 (Year: 1999, Number: 54)
Era: 1990-2004
Section: GSZT 31. §-ának (1) bekezdésére — a földgáz díjának szabályozásáról szóló 11/1999. (III. 19.) GM rendelet (a továbbiakban: Rendelet) egyes rendelkezéseit a következők szerint módosítom:
Paragraph Index: 944

2. § A Rendelet 3. §-ának (10) és (12) bekezdése helyébe a következő rendelkezések lépnek: „(10) A (8) bekezdés szerinti alapdíj és a (9) bekezdés szerinti teljesítménydíj havi vagy szerződés szerinti hányada legkorábban minden hónap első napján, vagy a szerződésben rögzített megfelelő időszak első napján esedékes. A földgázszolgáltatásba év közben bekapcsolódó új fogyasztó az alapdíj vagy a teljesítménydíj időarányos részét fizeti. A megkezdett hónap vagy időszak egész hónapnak vagy időszaknak számít.” „(12) Ha a fogyasztó egy fogyasztási helyén több gázmérő található, az adott árszabáson belüli szabályokat a gázmérők névleges teljesítményének összege alapján kell meghatározni.”

Source: https://magyarkozlony.hu/hivatalos-lapok/fda9a184b43c9afae195b2779cc7f464e566236d/dokumentumok/92db45559141236eada35eea0bc8e39fbc125314/letoltes